10. septembris

10. septembris ir gada 253. diena pēc Gregora kalendāra (254. garajā gadā). Līdz gada beigām ir atlikušas 112 dienas.

Vārda dienas 
Albertīne, Jausma

Notikumi 
 1823. gads — Simons Bolivars kļuva par Peru prezidentu.
 1853. gads — netālu no Rogrivēras Oregonā noslēgts līgums starp Savienoto Valstu valdības pārstāvjiem un Rogrivēras indiāņu ciltīm.
 1898. gads — Austrijas imperatori Elizabeti noslepkavoja Luidži Lukeni.
 1919. gads — Pirmais pasaules karš: starp Sabiedrotajiem un Austriju tika noslēgts Sanžermēnas līgums.
 1923. gads — Īrija pievienojās Tautu Savienībai.
 1967. gads — Gibraltāra iedzīvotāji referendumā atbalstīja Apvienotās Karalistes protekciju.
 1972. gads — ASV piedzīvoja pirmo zaudējumu starptautiskā basketbola spēlē, piekāpjoties PSRS 1972. gada vasaras olimpiskajās spēlēs Minhenē.
 1974. gads — Portugāle atzina Bisavas Gvinejas neatkarību.
 1977. gads — Hamida Džandobi (arābu: حميدة جندوبي) bija pēdējā persona Rietumeiropā, kam tika veikts nāvessods uz giljotīnas.
 2002. gads — Šveice iestājās ANO.
 2003. gads:
 Igaunijā referendumā tika atbalstīta iestāšanās Eiropas Savienībā.
 Zviedrijas ārlietu ministre Anna Linda kādā Stokholmas veikalā tika nāvīgi sadurta un nākamajā dienā nomira.
 2008. gads — izmēģinājumu režīmā tika iedarbināts Lielais hadronu kolaiders pie Ženēvas Šveicē.

Izklaidē un kultūrā 
 2001. gads — izdots grupas Rammstein singls Ich will.

Dzimuši 
 1487. gads — Jūlijs III (Iulius III), Romas pāvests (miris 1555. gadā)
 1659. gads — Henrijs Pērsels (Henry Purcell), angļu komponists (miris 1695. gadā)
 1839. gads — Čārlzs Pīrss (Charles Peirce), amerikāņu filozofs (miris 1914. gadā)
 1860. gads — Simons Dubnovs (שמעון דובנאָװ), ebreju vēsturnieks (miris 1941. gadā)
 1890. gads — Francis Verfels (Franz Werfel), austriešu rakstnieks (miris 1945. gadā)
 1892. gads — Arturs Komptons (Arthur Compton), amerikāņu fiziķis (miris 1962. gadā)
 1912. gads — Herlufs Bidstrups (Herluf Bidstrup), dāņu karikatūrists (miris 1988. gadā)
 1914. gads — Roberts Vaizs (Robert Wise), ASV kinorežisors, kinoproducents un montāžas režisors (miris 2005. gadā)
 1929. gads — Arnolds Pālmers (Arnold Palmer), amerikāņu golferis (miris 2016. gadā)
 1931. gads — Filips Beikers Hols (Philip Baker Hall), amerikāņu aktieris (miris 2022. gadā)
 1933. gads — Kārlis Lāgerfelds (Karl Lagerfeld), vācu modes dizaineris (miris 2019. gadā)
 1941. gads — Stīvens Džejs Gūlds (Stephen Jay Gould), ASV paleontologs (miris 2002. gadā)
 1949. gads — Dainis Draviņš, (Dainis Dravins), latviešu izcelsmes Zviedrijas astronoms
 1953. gads — Eimija Ērvinga (Amy Irving), amerikāņu aktrise
 1958. gads — Kriss Kolumbuss (Chris Columbus), amerikāņu režisors
 1960. gads:
 Kolins Fērts (Colin Firth), britu aktieris
 Ainars Mielavs, latviešu dziedātājs
 1964. gads — Jegors Ļetovs (Егор Летов), krievu rokmūziķis (miris 2008. gadā)
 1968. gads — Gajs Ričijs (Guy Ritchie), britu kinorežisors
 1976. gads — Gustavo Kuertens (Gustavo Kuerten), Brazīlijas tenisists
 1978. gads — Ramūns Šiškausks (Ramūnas Šiškauskas), Lietuvas basketbolists

Miruši 
 1382. gads — Lajošs I (I. Lajos), Ungārijas un Polijas karalis (dzimis 1326. gadā)
 1669. gads — Francijas Henrieta Marija (Henrietta Maria of France), Anglijas karaliene-konsorte (dzimusi 1609. gadā)
 1797. gads — Mērija Volstonkrafta (Mary Wollstonecraft), britu rakstniece, filozofe, feministe (dzimusi 1759. gadā)
 1806. gads — Johans Kristofs Adelungs (Johann Christoph Adelung), vācu valodnieks (dzimis 1732. gadā)
 1827. gads — Ugo Foskolo (Ugo Foscolo), itāļu dzejnieks (dzimis 1778. gadā)
 1898. gads — Bavārijas Elizabete (Elisabeth), Austrijas imperatore (dzimusi 1837. gadā)
 1918. gads — Mihails Aleksejevs (Михаил Алексеев), krievu ģenerālis (dzimis 1857. gadā)
 1948. gads — Ferdinands I (Фердинанд I), Bulgārijas cars (dzimis 1861. gadā)
 1975. gads — Džordžs Tomsons (George Thomson), britu fiziķis (dzimis 1892. gadā)
 1983. gads — Fēlikss Blohs (Felix Bloch), Šveicē dzimis fiziķis (dzimis 1905. gadā)
 1997. gads — Oļģerts Dunkers, latviešu aktieris, režisors (dzimis 1932. gadā)
 2007. gads — Džeina Vaimena (Jane Wyman), amerikāņu aktrise (dzimusi 1917. gadā)
2020. gads — Daiena Riga (Diana Rigg), angļu aktrise (dzimusi 1938. gadā)

Svētku un piemiņas dienas 
 Nacionālā diena (Gibraltārs)

Septembris